Stjerneskud (film)

Stjerneskud er en dansk film fra 1947, instruert av Alice O'Fredericks og Jon Iversen etter manuskript av Peer Guldbrandsen.

Handling 
Osvald Helmuth og Einar Sissener spiller rollerne som seg selv. De bor i henholdsvis København og Oslo, og er trette av deres respektive teaterdirektører og søker derfor hverandres selskap. De møtes i København og Einar, som er konstant sulten, viser Osvald hvordan man kan klare seg i byen uten penger. Det blir en eventyrlig aften med de to og de mennesker de møter. 

Handlingens hovedformål er å kunne presentere forskjellige revylignende viser som: Det er købt og betalt, Konen, kællingen, madammen, Kan man forstå det som alle fremføres av Helmuth. Sissener ses i en sketsj som en påklederske som ikke kan si L, men uttaler det som N. I Glyptoteteket er han også utkledt som kvinne hvor han syngende fra et maleri på veggen fremfører Den berømte Mona Lisa.

Ad mange omveier, ender det med at de to kameratene vender tilbake til scenen igjen, hvor de avslutter filmen med sangnummeret A ha ha ha ha ha.

Replikker i utvalg 
 Sissener stopper på fortauet og drysser pulver rundt om seg selv. Helmuth spør: Drysser du salt på fortovet Einar? Sissener svarer: Nei, det er tigerpulver! Helmuth: Jamen her er jo ingen tigere! Sissener: Nei, der kan du selv se. Det hjelper!
 Restaurantgjest: Kraftidiot. Det må De undskylde hr., det var ikke Dem jeg mente! Helmuth: Ih det gør ikkenoget - det kan De selv være! Farvel!
 Journalist til påklederske: Hvornår blev De enkefrue? Påkledersken: Da min mand døde...

Medvirkende i utvalg
Osvald Helmuth, som seg selv
Einar Sissener, som seg selv
Sigrid Horne-Rasmussen, værelseutleier
Dirch Passer, værelseutleierens hardtslående venn
Betty Helsengreen, dame på benken
Stig Lommer, teaterdirektør i København
 Knud Heglund, teaterdirektør i Oslo
 Ib Schønberg, mann med mange pakker
Henry Nielsen, brannmann på teater

Referanser

Eksterne lenker 
 Den berømte Mona Lisa fremført av Einar Sissener
 

Danske filmkomedier
Filmer fra 1947
Filmmusikaler